30. Makrá

Cieľ : Získať základné poznatky potrebné pre prácu s makrami
Špecifické ciele

Na konci tejto kapitoly budete vedieť:

1. Zaznamenať makro

2. Spustiť makro viacerými spôsobmi

3. Priradiť makru klávesovú skratku, tlačidlo v paneli a miesto v ponuke

4. Upraviť a odladiť jednoduché makro

5. Pracovať so šablónami

a) ukladať makrá do rôznych šablón

b) kopírovať zo šablóny do dokumentu a opačne
6. Uložiť makrá a šablóny

Pre väčšinu užívateľov akéhokoľvek textového editora je makro len jedna z položiek ponuky a nevedia si predstaviť, ako by ju využili. Makrá v textových editoroch nie sú nové, stretnúť sme sa mohli s nimi už v textovom editore T602 .

Čo makro je?

Makro je postupnosť príkazov a funkcií, ktoré sa postupne vykonávajú v rámci nejakého programu a ktoré môže spustiť užívateľ naraz.

Zaznamenávanie makra je rovnako jednoduché ako požívanie kazetového magnetofónu. Akonáhle zapneme zaznamenávanie, Word zaznamená všetko, pokiaľ záznam nevypneme. Potom môžeme spustiť makro vždy, keď potrebujeme opakovať príkazy (nie je potrebné vykonať pretočenie na začiatok).

Na písanie makier sa využívajú tzv. makro jazyky. Pre Word sa používa jazyk Visual  Basic.
Vytváranie vlastného makra

Keď chceme vytvoriť vlastné makro, máme dve možnosti:

1. využijeme tzv. „Záznam makra“

2. napíšeme vlastný kód

Záznam makra

Cieľ: Naučiť sa zaznamenať makro

Záznam makra je najjednoduchší spôsob vytvorenia makra. My si vytvoríme  makro TučnéKurzíva. 

V dokumente umiestnime kurzor na miesto, kde chceme začať činnosť, klikneme na ponuku Nástroje(Makro a potom na Zaznamenať nové makro... (obr.3.1) alebo dvakrát klikneme na ZÁZN v stavovom riadku. Otvorí sa dialógové okno Záznam makra. (obr.3.2).

Obrázok 3.1 Zaznamenanie makra

Do poľa Názov makra: napíšeme TučnéKurzíva. Prvým znakom musí byť písmeno, v názve nesmú byť medzery, čiarky a bodky. Ak chceme zapísať dve alebo viac slov, každé môžeme začať písať veľkým písmenom. Ak názov nenapíšeme, Word mu priradí názov Makro s najnižším voľným číslom. V zozname Uložiť makro v  vyberieme aktívny dokument. Vyplníme pole Popis aby sme vedeli, čo makro robí. Po potvrdení OK (obr.3.2) môžeme začať zaznamenávanie. 

Obrázok 3.2 Záznam makra a jeho priradenie

Kurzor myši sa zmenil na magnetofónovú kazetu a pribudol panel nástrojov Záznam makra (obr.3.3).

Zastaviť záznam                                                  Pozastaviť záznam

Obrázok 3.3 Záznam makra

Políčko ZÁZN v stavovom riadku sa stalo aktívne. Z ponuky Formát vyberieme Písmo, v zozname Rez písma vyberieme TučnéKurzíva, potvrdíme OK. Klikneme na tlačidlo Zastaviť záznam podľa obr.3.3. Zaznamenávanie môžeme kedykoľvek prerušiť, lebo Word zaznamenáva aj posun kurzora šípkami (myš je pri nahrávaní neaktívna). Stlačením to istého tlačidla zrušíme pozastavenie.

Spustenie makra

Cieľ : Naučiť sa spúšťať makro viacerými spôsobmi

Makro môžeme spustiť pomocou dialógového okna Makrá, pomocou príkazu v ponuke, tlačidla v paneli nástrojov alebo pomocou klávesovej skratky.

Najprv vyberieme v dokumente časť textu. Ďalej v ponuke  Nástroje, zvolíme príkaz Makro(Makrá...,  V zozname makier vyberieme makro TučnéKurzíva a stlačíme tlačidlo Spustiť (obr.3.4). Písmo vybratej časti textu sa zmení na tučné, kurzíva. 

Obrázok 3.4 Okno Makrá
Priradenia patriace makru

Priradenie sme mohli vykonať skôr, ako sme stlačili OK v okne Záznam makra (obr.3.2). Word nám umožňuje:

1. priradiť klávesovú skratku makru

2. priradiť tlačidlo v paneli nástrojov makru

3. vložiť makro ako príkaz do ponuky

Priradenie klávesovej skratky makru

Z ponuky Nástroje vyberieme príkaz Prispôsobiť. Klikneme na záložku Príkazy stlačíme Klávesnica... Otvorí sa okno Prispôsobiť klávesnicu (obr. 3.5), kde v zozname  Kategórie: vyberieme Makrá a v zozname Makrá vyberieme požadované makro napr. TučnéKurziva  Potom kurzor presunieme do poľa Stlačte novú klávesovú skratku: Zvolíme vlastnú skratku napr. CTRL+číslica alebo CTRL+znak. Potom stlačíme tlačidlo Priradiť a nakoniec Zavrieť (obr.3.5). Zavrieme aj okno Prispôsobiť. 

[image: image3.jpg]Prispbsobil klavesnicu

otegire e —
[Fromadns korezpandencia ] | [Fenc Lt |
ek priczy
Pisma 'l Priadt
utomaticky text I -]
lite vt Havesovd otk iousine Hévesy etko v,
[ceres =
Aktusineprvadenie 2
EeRE Ulogit zmeny do:

ormal





Obrázok 3.5 Priradenie klávesovej skratky

Priradenie tlačidla v paneli nástrojov makru

Klikneme na Nástroje(Prispôsobiť, zo záložky Príkazy vyberieme Makrá a potom makro TučnéKurzíva ťahaním presunieme, napr. na Štandardný [image: image11.jpg]Choste pokiaovat?

panel nástrojov. Tlačidlo môžeme  zmeniť, keď naň klikneme pravým tlačidlom myši (obr.3.6).

Obrázok 3.6 Tlačidlo makra v paneli nástrojov

Vloženie makra ako príkaz do ponuky

Nástroje (Prispôsobiť ( Príkazy ( Makrá a makro TučnéKurzíva ťahaním presunieme napr. do ponuky Súbor (obr.3.7). 

Obrázok 3.7 Pridanie makra do ponuky Súbor

Predchádzajúci spôsob  priradenia klávesovej skratky makru je zdĺhavý, preto je jednoduchšie priradenie vykonať v okne Záznam makra (obr.3.2). Klikneme na tlačidlo Klávesnica..., zvolíme klávesovú skratku, potom stlačíme Pridať a nakoniec Zavrieť.

Cvičenie 1

Odpovedzte na otázky

1. Čo je makro a kedy by ste ho využili? 

2. V akom jazyku sa zaznamená vaše makro?

3. Uveďte spôsoby vytvorenia makra.

Aplikačné úlohy

4. Vytvorte makro s vaším menom, 

a) vyplňte popis, priraďte klávesovú skratku

b) priraďte tlačidlo v paneli nástrojov (zmeňte názov, vzhľad tlačidla )

c) vyskúšajte spôsoby spustenia makra

5. Vytvorte makro, ktoré nahradí všetky výskyty vášho mena menom vášho priateľa. 

6. Zaznamenajte makro, ktoré obsahuje v hlavičke názov a adresu vašej školy (firmy).

7. Vytvorte makro obsahujúce jednoduchú tabuľku.

Úprava makra

Cieľ: Naučiť sa upraviť jednoduché makro

Naše makro TučnéKurzíva ako vedľajší efekt zmení písmo na také, aké bolo v čase jeho záznamu. V dialógovom okne  Makrá (obr.3.4) sa nachádzajú okrem tlačidla Spustiť aj ďalšie, ktoré umožňujú spravovať makrá v šablónach. Vyberieme makro TučnéKurzíva a stlačíme tlačidlo Úpravy. Tým sa otvorí okno pre editovanie makra (obr.3.8). Toto okno je odlišné od okna pre úpravu textu. Je to okno aplikácie Microsoft Visual Basic.

 Obrázok 3.8 Upravovanie makra

Na predchádzajúcom obrázku je časť programu napísaná pomocou programovacieho jazyka Visual Basic. Keď sa pozrieme na výpis nášho makra vidíme, že začína príkazom Sub (subroutine - podprogram) a končí príkazom End Sub. Riadky vytvárajú jedinú inštrukciu Visual Basicu, ktorá zodpovedá dialógu Písmo v ponuke Formát. Jednotlivé slová v riadkoch predstavujú argumenty, pričom každý má priradenú hodnotu, napr. Outline = False znamená, že políčko Obrys nie je zaškrtnuté. Ak by bolo, tak hodnota by sa rovnala True.
Ak potrebujeme pomoc pri nejakej inštrukcii, kurzor umiestnime do riadku, ktorý obsahuje inštrukciu Visual Basicu  a stlačíme klávesu F1. 

Naše makro nefunguje správne, lebo u každého označeného textu zmení typ a veľkosť písma na takú, aká bola nastavená pri jeho zaznamenávaní. Preto všetky nepotrebné argumenty vymažeme. Potom makro bude vyzerať ako na obr.3.9.

Obrázok 3.9 Upravené makro

Pri každom spustení makra Word skontroluje syntax každého príkazu. Jedná sa o zápis argumentov, ich počet, odpovedajúce hodnoty,…. Ak zistí chybu, zvýrazní ju a vypíše chybovú správu v okne pre editáciu makra. Napr. keď zmažeme príkaz End With a potom makro spustíme, dostaneme hlásenie podľa obr.3.10.

Obrázok 3.10 Hlásenie chyby

Zvýraznený riadok hovorí, že uvedený príkaz patrí o riadok vyššie. Ak sa chceme dozvedieť  o danom príkaze viac, stlačíme tlačidlo Pomocník. 

Najdôležitejšie je správne spustenie makra, nájdenie a odstránenie chýb (odladenie makra).

Ak chceme, aby kurzor bol pred spustením makra na nejakej určenej pozícii, alebo ak makro vymaže nejakú časť, je dobré, ak po spustení nás na to upozorní a je nám umožnené makro ukončiť. Teraz upravíme naše makro podľa obr.3.11 a vykonáme spustenie.

Sub TuEneKurziva(

' TuénéRurziva Nakro
' Na vybraty text aplikuje formétovanie tuéngm piswom a kurzivow
If WsgBox ["Choete pokrafovat?”, vbOKCancel = vhOK) Then
With Selection.Font
.Bold = True
.Iralic = True
End With
End If]
End Sub




Obrázok 3.11  Prevedenie zmien v makre

Po spustení sa objaví dialógové okno,  ktoré nám umožňuje rozhodnúť sa, či budeme pokračovať. Ak potvrdíme OK, u označenej časti sa zmení písmo na tučné kurzíva, kliknutím na Storno sa spustenie makra zruší (obr.3.12). 

Obrázok 3.12 Dialógové okno so správou

Za príkaz  End If  môžeme pridať  MsgBox ("Makro skončilo") (obr.3.13). 

 Obrázok 3.13 Informácia o ukončení makra

Ak chceme pridať komentár, tak vložíme apostrof a potom napíšeme text, ktorý predstavuje komentár (obr.3.14).

Sub TuEneKurziva(

! TunéRurziva Hakro
' Na vybraty text aplikuje formétovanie tuéngm piswom a kurzivow
If MsgBox ("Choete pokrafovat?”, vbOKCancel = vhOK) Then
With Selection.Font
.Bold = True
.Italic = True 'Zapne kurzivu
End With
End If
HMsgBox ("Makro skonéilo”
End Sub




Obrázok 3.14 Vloženie komentára

Cvičenie 2

Aplikačné úlohy

8. Otvorte okno pre editovanie makra a prezrite  makrá vo Visual Basic.

9. Vykonajte úpravy v makre, ktoré nahradí všetky výskyty vášho mena menom vášho priateľa tak, aby makro fungovalo.

Podľa nasledujúceho vzoru naprogramujte uvedené makro, zistite, čo robí a pripíšte komentár:

11. Napíšte nasledujúci príkaz a porovnajte s predchádzajúcim:

If .Bold = True 
then  
Bold = False

else
Bold = True

Makra a šablóny

Cieľ: Naučiť sa spravovať makrá v šablónach
Vo Worde sa ukladajú makrá do šablón alebo do dokumentu. Vytvorené makro sa štandardne uloží do šablóny Normál a je dostupné „globálne“ čo znamená, že ho možno spustiť a editovať vždy, aj keď je aktívny dokument založený na inej šablóne. 

Ak makro uložíme do inej šablóny ako Normál, potom je dostupné len vtedy, keď aktívny dokument je založený na tejto šablóne.

Makrá ukladáme do rôznych šablón, lebo:

· šablóna Normál sa ľahko zahltí ( viac makier  -  dlhšie trvá jej uloženie )

· ak náš projekt má byť distribuovaný, potom nemôžeme chcieť u konečného užívateľa zmenu jeho globálnej šablóny Normál
· kvôli prehľadnosti a ľahšiemu spravovaniu

Makro môžeme dostať do šablóny nasledujúcimi spôsobmi:

· pri zaznamenávaní makra v poli Uložiť makro v:
· pomocou špeciálneho nástroja určeného na udržiavanie makier - Organizátora

Na správu šablón je určený Organizátor, ktorý môžeme vyvolať napr. pomocou príkazov Nástroje ( Makro ( Makrá… ( Organizátor… alebo Nástroje ( Šablóny a doplnky… ( Organizátor… (obr.3.15), prípadne iným spôsobom. 

Obrázok 3.15  Okno Organizátor

Výberom záložky Makrá máme možnosť makrá kopírovať, odstrániť a premenovať. Stlačením tlačidla Zavrieť súbor sa tlačidlo zmení na Otvoriť súbor..., potom môžeme otvoriť ľubovoľnú šablónu alebo dokument.

Vlastné príkazy programu Word môžeme zobraziť v dialógovom okne Makrá výberom položky Príkazy programu Word v textovom poli Makrá v (obr.3.4). Ak vytvoríme makro s rovnakým menom, Word toto makro uprednostní pred príkazom a tým zmení svoj vlastný príkaz. Preto sa nedoporučuje meniť interné príkazy.

Uloženie makra

Cieľ : Naučiť sa ukladať makrá a šablóny

Sub TuEnéKurziva(

' TuénéRurziva Hakro

' Na vybran text aplikuje formitovanie tuénim piswom akurzivou

With Selection.Font
.Bold = True
.Italic = True

End With
End Sub



Pokiaľ je aktívne okno pre editovanie makra (obr.3.8)., z ponuky Súbor vyberieme Uložiť Normal (obr.3.16), tak  sa  uloží celá šablóna v ktorej sú makrá uložené. 

Obrázok 3.16 Ponuka Súbor

Na obr.3.16 vidíme príkaz Exportovať súbor…, ktorý nám umožňuje zvoliť si, kde uložíme naše makrá. Takýto súbor sa ukladá s príponou * ..bas.


Príkaz Importovať súbor... znamená, otvorenie dialógového okna Importovať Súbor (obr.3.17).

Obrázok 3.17 Importovať Súbor

V poli Kde hľadať nájdeme priečinok, ktorý obsahuje súbor typu: súbory VB (x.frm, x.bas, x.cls), označíme súbor a stlačíme tlačidlo Otvoriť. Opätovným otvorením dialógového okna Makrá uvidíme, aké makrá nám v aktívnom dokumente pribudli. 

Cvičenie 3

Aplikačné úlohy
12. Vytvorte šablonu s názvom Pokus1.

13. Zistite, aké makrá obsahuje šablóna Pokus1 a aké makrá sú dostupné.

14. V šablóne Pokus1 vytvorte makro obsahujúce symbol telefónu a číslo, priraďte mu 

      klávesovú skratku a spustite ho aj pomocou klávesovej skratky.

15. Otvorte dokument založený na šablóne Normal a skontrolujte, či šablóna Pokus1 je     dostupná.

16. Pomocou dialógového okna Organizátor premenujte makro v šablóne Pokus1.

17. Prekopírujte makro zo šablóny Pokus1 do šablóny Normal a potom ho   spustite     ( vyskúšajte ho spustiť aj pomocou klávesovej skratky ).

18. Odstráňte prekopírované makro zo šablóny Normal.

19. Znovu otvorte dokument založený na šablóne Normal a skontrolujte, ako je to teraz  so šablónou Pokus1.

20. Vyskúšajte uloženie makra.

Príloha k cvičeniam

Aplikačná úloha č. 2 z cvičenia 1:

Vytvorte makro, ktoré nahradí všetky výskyty vášho mena, menom vášho priateľa.                  

Riešenie:  Nástroje ( Automatické opravy... ( Nahradiť:  vaše meno, za: meno priateľa.

                 Makro by malo vyzerať ako na obr.3.18.

Obrázok 3.18 Automatické opravy

Aplikačná úloha č. 3 z cvičenia 1:

Zaznamenajte makro, ktoré obsahuje v hlavičke názov a adresu vašej školy. 

Riešenie: Zobraziť ( Hlavička a päta, vložíme názov a adresu a klikneme na Zavrieť.  Môžete ho upraviť podľa obr.3.19:

  [image: image7.jpg]Sub AdresaSkoly(

' Do hlavitky vioii ndzov a adresu Skoly
AetiveWindow. hetivePane.View.SeskView = vdSeekCurrentPageHeader
Selection.TypeText Text:= _

AetiveWindow. hetivePane.View.SeekView = wdSeekNlainDocunent

End sub




Obrázok 3.19 Názov a adresa školy

Aplikačná úloha č. 2 z cvičenia 2:

Vykonajte úpravy v makre, ktoré nahradí všetky výskyty vášho mena menom vášho priateľa tak, aby makro fungovalo.
Riešenie:  podľa obr.3.20.

Obrázok 3.20  Upravené makro Automatické opravy

Aplikačná úloha č. 3 z cvičenia 2:
Riešenie:  Ak písmo označeného textu je tučné, tak ho zruší, zvolí rez písma kurzíva a podčiarkne ho. Ak nie je tučné, nevykoná nič.

Aplikačná úloha č. 4 z cvičenia 2:
Riešenie: Ak písmo označeného textu je tučné, tak ho zruší, ak nie, tak zvolí rez tučné.

